Die room van die Suid-Afrikaanse kunstebedryf het Donderdag op die kykNET-bloutapyt geskitter vir die jaarlikse Fiësta-toekennings by die Montecasino Teatro.
Paul du Toit, wat met die beeldjie vir beste akteur weggestap het, het saam met sy goeie vriend, die akteur Terence Bridgett, op die tapyt gestap. “Ek is so trots [op Paul] ek kan skree!” het Bridgett na afloop van die toekenningsgeleentheid op Instagram geskryf.